Ian Lafferty er 18 ára gamall unglingur sem á erfitt með að takast á lífið . Eldri bróðir hans stríðir honum við hvert tækifæri og hann er sífellt niðurlægður í starfi sínu í kleinuhringjaverslun . Háskólinn er á næsta leiti og ákveður hann því að fara í ferðalag með vinum sínum til að missa sveindóminn með eldheitri stelpu sem hann kynntist á ... Lesa meira Ian Lafferty er 18 ára gamall unglingur sem á erfitt með að takast á lífið . Eldri bróðir hans stríðir honum við hvert tækifæri og hann er sífellt niðurlægður í starfi sínu í kleinuhringjaverslun . Háskólinn er á næsta leiti og ákveður hann því að fara í ferðalag með vinum sínum til að missa sveindóminn með eldheitri stelpu sem hann kynntist á internetinu . Ferðalagið verður þó erfiðara en þeir gerðu ráð fyrir : endalaus bílavandamál , reið Amish fjölskylda og aðrir hlægilegir atburðir verða til þess að Ian fer að efast um ágæti ferðarinnar . Þeir félagar gera sitt besta til að komast á leiðarenda og reyna að fá svör við þeim spurningum sem spruttu upp á leiðinni .... minna Þessi mynd kom mér frekar á óvart verð ég eiginlega að segja , og þar sem ég hata yfir höfuð unglingamyndir . Myndir er samt sem áður svona American Pie-stæling um nord sem gerir hvað sem er til þess að missa sveindóminn og er tilbúinn að gera hvað sem er , eftir að hafa verið í netsambandi við eina svakaskvísu sem virðist vera tilbúinn til þess að afsveina gæjann , ( sem reyndar heldur að hann sé annar gaur ) , stelur hann bíl bróður síns ásamt vinum sínum . Myndin er á margan hátt fjandi góð og fyndin þótt hún sé vissulega gróf á köflum , leikararnir standa sig með prýði þá sérstaklega Duke , sem fer á kostum og stelur algjörlega senuni að mínu mati . Flott mynd . 6/10 . Fyndinn mynd : D Þessi mynd kom mjög á óvart . Fyrst ætlaði ég alls ekki að sjá hana , en svo skellti ég mér á hana á þriðjudegi ( 500 kall ) og hún kom hrikalega jákvætt á óvart . Ég held hún væri bara svona teen-flick eins og american pie 4 - 6 sem voru hrikalega lélegar en hún er mjög fyndin og betri en fyrst american pie myndirnar . Unglingarnir standa sig vel og efði vSeth Green og James Marsden eru bara snilld ! Hefði viljað séð meira af Marsden aðallega . Myndin er ekki góð til að horfa á aftur en fyrsta skiptið er erfitt að halda í sér hlátrinum . Hún fær semsagt 8/10 Ófrumleg en gengur vel uppÞað sem í fyrstu lítur út fyrir að vera standard , óminnisstæð eftirherma af American Pie og Road ( eða Euro ) Trip reynist síðan vera óvenju hlý og skemmtileg feel-good mynd sem er e.t.v. ein af fyndnari ræmum ársins . Fyrsta korterið ( eða svo ... ) af Sex Drive gargar af miklum ófrumleika og myndin gefur sterkt í skyn að við höfum séð þetta full oft áður . Raunsæi og trúverðugleiki er heldur ekki sterkur þáttur í atburðarásinni ( hvaða sjálfsvirðandi unglingur myndi halda að það yrði gáfuð hugmynd að sækjast eftir stelpu sem kallar sig Ms. Tasty ? - æ , þessir unglingar ) , en skítt með það . . Það kemur fljótt í ljós að persónurnar eru ekki eins einhliða og þær líta út fyrir að vera og húmorinn hallast hvergi að því að vera grófur einungis til að sjokkera fólk . Það hjálpar líka að hafa leikara sem þér líkar vel við í svona myndum . Í forgrunni eru mestmegnis leikarar í óþekktari kantinum , en hver og einn skilar sínu prýðilega . Josh Zuckermann fær hið erfiða verkefni að breyta vonlausum , kynferðislega forvitnum aulabárði yfir í viðkunnanlegan einstakling og nær hann því bara mjög vel . Ég fílaði einnig Clark Duke alveg í klessu . Það er eitthvað svo skemmtilega egótískt við hann , þrátt fyrir að hann sé eflaust vonlausasti karakterinn af þeim öllum . Amanda Crew á líka margar mjög fínar senur og eru m.a.s. vottar af alvöru leikhæfileikum áberandi . Ég játa samt að ég hafi skemmt mér langmest yfir James Marsden og Seth Green , en báðir tveir eru meiriháttar fyndnir . Marsden , sem yfirleitt leikur jarðbundna gaurinn , sleppir sér algjörlega lausum í hlutverki sem minnir óneitanlega á Stifler og Green brillerar sem amish-gaur sem drekkir næsta manni í kaldhæðni . Það eru ekki allir brandarar sem að ganga upp í myndinni , og oftar en ekki eru það grófu djókarnir sem missa marks , meðan að litlu , persónukeyrðu augnablikin eru þau sem standa mest upp úr og eru langfyndnust þegar öllu er á botninn hvolft . Hins vegar er ekki hægt að neita því að Sex Drive hefur þennan vissa sjarma sem ekki hefur sést í svona myndum langa lengi . Sjarmi sem byggist á því að persónur eru teknar fram yfir grófa húmorinn . Judd Apatow hefur m.a. sýnt að gamanmyndir virka best þannig . Að segja að Sex Drive leyni margt á sér er ansi vægt til orða tekið . En þessi mynd er óborganleg skemmtun frá upphafi til enda og eflaust einhver best heppnaða unglingaklisja sem ég hef séð í mörg ár . Ég man ekki hvenær mynd kom mér svona mikið á óvart seinast .